**ZÁVEREČNÁ SKÚŠKA**

**Rozširujúce štúdium UČITEĽSTVO PRE PREDPRIMÁRNE VZDELÁVANIE**

**externé štúdium**

**(akademický rok 2020/2021)**

***Predmet záverečnej skúšky:***

Záverečná skúška je zameraná na hodnotenie predpokladov študenta pre profesiu učiteľa predprimárneho vzdelávania. Záverečná skúška pozostáva z obhajoby záverečnej práce a diskusie k teoretickým a didaktickým súvislostiam predprimárneho vzdelávania.

***Ciele záverečnej skúšky:***

* v kontexte s problematikou riešenou v záverečnej práci má študent preukázať schopnosť argumentovať, analyzovať, zdôvodňovať, porovnávať, hodnotiť a zovšeobecňovať poznanie v oblasti predprimárneho vzdelávania,
* preukázať nadobudnuté poznatky, integrovať pedagogicko-psychologické a didaktické poznanie v kontexte predmetných téz,
* preukázať schopnosti modelovať edukačné prostredie v súlade s potrebami detí, plánovať, projektovať, realizovať, diagnostikovať a hodnotiť edukačné aktivity v práci učiteľa predprimárneho vzdelávania v kontexte edukačného projektu.

***Forma záverečnej skúšky:***

Záverečná skúška ma kolokviálny charakter. Na obhajobu záverečnej práce nadväzuje odborná diskusia v podobe širšie koncipovaného problému, ktorého riešenie od študenta vyžaduje poznanie v oblastiach uvedených v tézach k teoreticko-metodickej časti záverečnej skúšky. Študent potom prezentuje svoj komplexný týždenný projekt. Jeho prezentácia má podobu analýzy, v ktorej študent zdôvodní výber obsahu učiva vo vzťahu k zvolenej téme a koncipovanie cieľov vyplývajúcich z vymedzeného obsahu učiva. Objasní voľbu didaktických metód, foriem a prostriedkov smerujúcich k splneniu cieľov. Preukáže, akým spôsobom uplatnil v danom projekte zásadu celostného rozvoja osobnosti dieťaťa a diferencované prístupy rešpektujúce individuálne osobitosti detí.

***Pokyny k priebehu štátnej skúšky:***

* obhajoba záverečnej práce s diskusiou k vymedzenému problému v záverečnej práci v kontexte téz štátnej skúšky,
* prezentácia týždenného edukačného projektu s diskusiou.

***Požiadavky na spracovanie záverečnej práce*:**

* rozsah 40 normostrán,
* zameranosť na základné témy študijného programu s explicitným dôrazom na predprimárne vzdelávanie.

***Požiadavky na týždenný edukačný projekt:***

Projekt obsahuje didaktické spracovanie vybranej témy (ciele, obsah, postupy, prostriedky) v podobe súboru didaktických aktivít, integrujúcich viacero edukačných oblastí. Projekt výučby v MŠ vychádza zo štátneho vzdelávacieho programu ISCED 0. Pri jeho utváraní študent prihliadne na vekové osobitosti detí a ich diferencované edukačné a rozvojové potreby.

**Hodnotenie záverečnej skúšky:**

*Kritériá hodnotenia záverečnej skúšky* u študenta v kontexte obsahu záverečnej práce, štátnicových téz a týždenného projektu:

* presvedčivosť v obhajovaní originality záverečnej práce, tvorivé a kritické prezentovanie jej cieľov a dosiahnutých výsledkov,
* terminologická presnosť a vecnosť jazykového prejavu v odbornej diskusii,
* odborné argumentovanie teórie v širších súvislostiach, v nadväznosti na kurikulárne dokumenty
a v aplikácii na prax predprimárneho vzdelávania.

*Hodnotenie:*

* posudok na prácu vypracuje vedúci práce a jeden oponent, hodnotia prácu na škále A – FX,
* obhajobu a teoreticko-metodickú časť štátnej skúšky hodnotí komisia pre štátne skúšky. Hodnotenie je realizované na škále A až FX.

Banská Bystrica 29. 01. 2021

prof. PaedDr. Alena Doušková, PhD., v. r. doc. PaedDr. Katarína Vančíková, PhD., v. r.

garantka študijného programu vedúca katedry

**TÉZY NA ZÁVEREČNÉ SKÚŠKY**

**Rozširujúce štúdium UČITEĽSTVO PRE PREDPRIMÁRNE VZDELÁVANIE**

**externé štúdium**

**(akademický rok 2020/2021)**

1. **Predškolská pedagogika.** Ciele, podmienky, prostriedky predprimárnej edukácie. Subjekty edukácie – dieťa, učiteľ. **Materská škola a predprimárne vzdelávanie.** Zameranie, charakteristika, funkcie a dimenzie rozvoja materskej školy. Ciele, obsah, proces a podmienky predprimárneho vzdelávania.
2. **Ontogenetická psychológia so zameraním na predškolský vek -** podrobná charakteristika vývinových období detstva: obdobie novorodenecké, dojčenské, s dôrazom na obdobie batoľaťa. Predškolský vek – vývin poznávacích, sociálnych procesov, emocionality a osobnosti dieťaťa. Vývin hry a detskej kresby. Školská zrelosť a pripravenosť dieťaťa pre vstup do školy. Faktory podmieňujúce optimálny psychický vývin.
3. **Základy rozvoja osobnosti dieťaťa** Osobnostne orientovaná edukácia.Pomáhajúci vzťah. Hodnotenie a sebahodnotenie. Individualizácia v edukácii.
4. **Rozvíjanie poznania dieťaťa**. Pojmy poznávanie a poznanie. Ciele školského rozvoja poznania. Reproduktívny prístup k rozvoju poznania. Produktívny prístup k rozvoju poznania. Stratégie rozvíjania poznania: uplatňovanie heuristík pri učení, zavádzanie prvkov kooperatívneho učenia, teórie reflexívneho učenia.
5. **Didaktický model materskej školy**. Edukačný kontext a edukačné prostredie MŠ. Charakteristika výučby v podmienkach materskej školy. Princípy výučby v MŠ. Ciele, organizácia a podmienky predprimárneho vzdelávania.
6. **Obsah predškolskej edukácie.** Kurikulum a kurikulárne dokumenty. Štátne kurikulum predprimárneho vzdelávania a  kurikulárne dokumenty v materskej škole (školské, triedne, individuálne). Ich obsah a vzájomná nadväznosť, prepojenosť.
7. **Projektovanie výučby**. Didaktická aktivita ako základná stratégia a prostriedok učenia sa. Metódy, formy a organizácia didaktických aktivít. Poznávacie činnosti, životné vzťahy a tvorba ako sebavyjadrenie. Hra a učenie.Znaky a druhy hier. Spontánna hra. Didaktická hra. Učenie (sa) hrou.
8. **Pedagogická diagnostika a diagnostikovanie.** Zásady, druhy, proces a predmet pedagogického diagnostikovania. Oblasti, stratégie a metódy pedagogického diagnostikovania. Školská zrelosť a pripravenosť ako cieľová diagnostická kategória a možnosti jej posudzovania. Kompetencie učiteľa a pedagogické diagnostikovanie, etika a spôsobilosti diagnostikovania. Inkluzívny prístup k vzdelávaniu.
9. **Kompenzačná edukácia. Edukácia žiakov so špeciálnymi edukačnými potrebami v zmysle platnej legislatívy.** Charakteristika ŠEP.Integrácia a vedenie detí so ŠEP. Individuálny vzdelávací program.
10. **Vzdelávacie oblasti v predprimárnom vzdelávaní**. Ciele, prostriedky a podmienky stimulácie a rozvoja dieťaťa. Analýza danej oblasti v kurikulárnych dokumentoch:
* Jazyk a komunikácia
* Matematika a práca s informáciami
* Človek a príroda
* Človek a spoločnosť
* Človek a svet práce
* Umenie a kultúra
* Zdravie a pohyb.

**Literatúra:**

1. BABIAKOVÁ, S. Jazyková a literárna gramotnosť v materskej a základnej škole. Banská Bystrica : PF UMB, OZ Pedagóg, 2016.
2. BARTÍK, P. - SITÁR, P. *Vybrané kapitoly z fyziológie a psychológie telesnej výchovy*. Banská Bystrica : PF UMB, 1997.
3. BOROŠ, J. - ONDRIŠKOVÁ, E. - ŽIVČICOVÁ, E. *Psychológia*. Bratislava : Iris, 1999.
4. BOROŠ, J. *Úvod do psychológie*. Bratislava : Iris, 2002.
5. DIVÍŠEK, J. *Metodika rozvíjania matematických predstáv v materskej škole*. Bratislava : SPN, 1987.
6. DOUŠKOVÁ, A. *Učenie sa žiaka v prírodovednom a spoločenskovednom kontexte*. Banská Bystrica : PF UMB, 2004, 2006.
7. DOUŠKOVÁ, A. – KRUŽLICOVÁ, M. *Edukačná aktivita a zážitkové učenie v materskej škole*. Banská Bystrica : Združenie Pedagóg, 2011.
8. DOUŠKOVÁ, A. - PORUBSKÝ, Š. *Didaktický model materskej školy*. Banská Bystrica : PF UMB, 2008.
9. KOLLÁRIKOVÁ, Z. – PUPALA, B. *Predškolská a elementárna pedagogika*. Praha : Portál, 2001.
10. KOSOVÁ, B. – KASÁČOVÁ, B. *Základné pojmy a vzťahy v edukácii.* Banská Bystrica : PF UMB, 2007.
11. KOSOVÁ, B. *Vybrané kapitoly z personálnej a sociálnej výchovy.* Banská Bystrica : PF UMB, 1998, 2005.
12. KRULL, J. - NOVOTNÁ, N. *Možnosti rozvoja pohybových schopností žiakov primárnej edukácie intervenčným programom.* Banská Bystrica : Belianum, 2015.
13. LIPNICKÁ, M. *Pedagogika materskej školy (Predprimárna pedagogika)*. Banská Bystrica : PF UMB, 2009.
14. LIPNICKÁ, M. *Počiatočné čítanie a písanie detí predškolského veku.* Prešov : Rokus, 2009.
15. LIPNICKÁ, M. *Rozvoj grafomotoriky a podpora psaní.* Praha : Portál 2007.
16. KASÁČOVÁ, B. – CABANOVÁ, M. *Pedagogická diagnostika. Teória a metódy diagnostikovania v elementárnom vzdelávaní.* Banská Bystrica : PF UMB, 2011.
17. Kolektív autorov. *Metodika predprimárneho vzdelávania.* Bratislava : ŠPU, 2011.
18. *Metodická príručka pre predškolskú výchovu Krok za Krokom.* Žiar n/Hronom : Nadácia škola dokorán, 1999.
19. ORAVCOVÁ, J. *Vývinová psychológia*. Žilina : IPV, 2005.
20. *Program výchovy a vzdelávania detí v MŠ*. Bratislava : MŠ SR, 1999.
21. *Štátny vzdelávací program pre predprimárne vzdelávanie v materských školách.* Bratislava : ŠPU, 2016.
22. ŠUPŠÁKOVÁ, B. *Projekty a alternatívne formy vo výtvarnej výchove*. Bratislava : Grandient, 1999.
23. VLADOVIČOVÁ, N. *Pohybové hry.* Banská Bystrica : PF UMB, 2001.
24. ŽOLDOŠOVÁ, K. *Východiská prírodovedného vzdelávania*. Trnava : 2007.

Banská Bystrica 29. 01. 2021

prof. PaedDr. Alena Doušková, PhD., v. r. doc. PaedDr. Katarína Vančíková, PhD., v. r.

garantka študijného programu vedúca katedry